**Yoshlar masalalari bo‘yicha rais maslahatchisi**

Yoshlar masalalari bo‘yicha rais maslahatchisi viloyat kasaba uyushmalari tashkilotlari birlashmasi kengashi raisi o‘rinbosarining rahbarligida va tasdiqlangan ish reja asosida ish olib boradi.

Yoshlarning mehnat va ijtimoiy-iqtisodiy huquqlarini hamda manfaatlarini himoya qilish, ma’naviy dunyoqarashini o‘stirish borasida a’zo tashkilotlar, barcha pog‘onalardagi yoshlar bilan ishlash tuzilmalari faoliyatini muvofiqlashtirib boradi.

Kasaba uyushmalari tashkilotlari birlashmasining yoshlar siyosatini, yoshlarga oid davlat siyosatini takomillashtirish bo‘yicha takliflar ishlab chiqadi.

Kasaba uyushmalari tashkilotlari birlashmasi, uning a’zo tashkilotlarining saylab qo‘yiladigan organlarida yoshlar vakilligini ta’minlashga ko‘maklashadi.

Yoshlarning o‘qish, mehnat qilish, munosib ish haqi olish, uy-joy bilan ta’minlanishi, dam olishi, bo‘sh vaqtini mazmunli o‘tkazish borasidagi qonuniy huquqlarini kengaytirish ishlarida ishtirok etadi.

Yoshlar o‘rtasida kasaba uyushmasi a’zoligiga undovchi omillarni kuchaytirish, ularni kasaba uyushmalari safiga jalb qilish bo‘yicha aniq maqsadga yo‘naltirilgan ishlarni olib boradi.

Yoshlarni vatanparvarlik va milliy g‘oya ruhida tarbiyalashga, yoshlar orasida ma’naviy-ma’rifiy va madaniy-sport ishlarini o‘tkazishga ko‘maklashadi.

Yoshlar salohiyati ro‘yyobga chiqishini ta’minlash uchun shart-sharoitlar yaratish, ularni o‘zaro birlashishiga yordam beradi.

Barcha pog‘onalardagi kasaba uyushma tashkilotlari qoshida yoshlar bilan ishlash tuzilmalarini tashkil etish, ular ishiga zamonaviy ta’lim va axborot-kommunikatsiya texnologiyalarini joriy etishga ko‘maklashadi.

Yoshlar safidan kasaba uyushmalari kadrlari zaxirasini tayyorlash, ularning malakalarini oshirishga ko‘maklashadi.

Bolalar sog‘lomlashtirish oromgohlarida madaniy-ma’rifiy va sport tadbirlarini, milliy o‘yinlarni tashkil etish hamda ularni yuqori saviyada o‘tkazilishida kasaba uyushmalari a’zo tashkilotlariga ko‘maklashadi.

Kasaba uyushmalari tashkilotlari birlashmasiga a’zo tashkilotlarining yoshlar bilan ish olib borishdagi tajribasini, yoshlar komissiyalari ishi amaliyotini o‘rganish, umumlashtirish va keng yoyish, mazkur yo‘nalishdagi ishning shakl va uslublarini takomillashtiradi.